
ΑΠΟΦΑΣΕΙΣ Δ.Σ. της 29ης Οκτωβρίου 2026

Στη συνεδρίαση του Διοικητικού Συμβουλίου αποφασίσθηκαν τα ακόλουθα:
1. Η διενέργεια της Τακτικής Γενικής Συνέλευσης θα γίνει το Σάββατο 12 Δεκεμβρίου 2026. Η Γ.Σ. φέτος δεν θα πραγματοποιηθεί στην αίθουσα τελετών του Εφετείου Αθηνών, λόγω εργασιών, αλλά σε χώρο που θα ανακοινωθεί το επόμενο διάστημα. Ειδικότερα αποφασίστηκε η κάλυψη του κόστους μίας διανυκτέρευσης και τα οδοιπορικά έξοδα των συναδέλφων που διαμένουν εκτός Αττικής, έως το ποσό των 150 ευρώ.
Τα θέματα της φετινής Γενικής Συνέλευσης:
1. Δικαιοσύνη και κοινωνία: Μέθοδοι και εργαλεία επικοινωνίας για την αποκατάσταση της εμπιστοσύνης των πολιτών στον θεσμό.
2. Κράτος Δικαίου στην Ευρώπη: προκλήσεις για τα δικαστικά συστήματα και αντιμετώπιση τους
3. Η σημασία, ο ρόλος και η δράση της Διεθνούς και Ευρωπαϊκής Ένωσης Δικαστών
4. Οργανικές θέσεις στα Πρωτοδικεία: ανάγκες, ελλείψεις και προοπτικές ανακατανομής
5. Μισθολογικές και Συνταξιοδοτικές εκκρεμότητες- ένα διαρκές αίτημα που περιμένει λύσεις
6. Απολογισμός - Ισολογισμός – Προϋπολογισμός
Επίσης αποφασίσθηκαν: 
2. Η βράβευση των τέκνων συναδέλφων που εισήλθαν σε ΑΕΙ/ΤΕΙ το 2026 με το ποσό των 250 ευρώ. Θα ακολουθήσει σχετική φόρμα με τους όρους συμμετοχής και τα απαραίτητα δικαιολογητικά έγγραφα. 
3. Η διοργάνωση παιδικών χριστουγεννιάτικων εκδηλώσεων σε Αθήνα και Θεσσαλονίκη. Οι λεπτομέρειες και η σχετική φόρμα συμμετοχής θα ανακοινωθούν επίσης το επόμενο διάστημα. 

